text: বরিশালে বিজ্ঞানবিষয়ক নানা অনুষ্ঠান ...-473148 | কালের কণ্ঠ | kalerkantho
  বরিশালে বিজ্ঞানবিষয়ক নানা অনুষ্ঠান
  অমৃত লাল দে কলেজ
  বরিশালের অমৃত লাল দে কলেজে গতকাল শুক্রবার বিকেলে বিজ্ঞান বক্তৃতাসহ নানা আয়োজন অনুষ্ঠিত হয়েছে। 'দ্বিতীয় পৃথিবীর সন্ধানে' শীর্ষক বিজ্ঞান বক্তৃতা করেন পেশাদার বিজ্ঞান বক্তা ও লেখক আসিফ। বিজ্ঞান সংগঠন কসমিক কালচার আয়োজিত এ অনুষ্ঠানের আযোজন করে। অনুষ্ঠানে উপস্থিত ছিলেন কার্টুনিস্ট আহসান হাবীব, সংস্কৃতিজন মানবেন্দ্র বটব্যাল, সাংস্কৃতিক সংগঠন সমন্বয় পরিষদের সভাপতি এস এম ইকবাল, অমৃত লাল দে মহাবিদ্যালয়ের ভারপ্রাপ্ত অধ্যক্ষ ফজলুল কবীর ও কসমিক কালচারের সভাপতি ড. অনীশ মণ্ডল, ব্যবসায়ী শহীদুল ইসলাম পিন্টু প্রমুখ।
  অনুষ্ঠানে বিজ্ঞানবিষয়ক মেধা ও সৃজনশীলতা বিকাশে দিনব্যাপী বিজ্ঞান আয়োজনের অংশ হিসেবে সবার জন্য উন্মুক্ত ছিল বিজ্ঞানবিষয়ক আলোকচিত্র প্রদর্শনী, বিজ্ঞান বইমেলা, ছোটদের জন্য 'মহাকাশ' নিয়ে চিত্রাংকন প্রতিযোগিতা ও মহাকাশযানের মডেল তৈরি এবং স্কুল-কলেজ পর্যায়ের শিক্ষার্থীদের জন্য বিজ্ঞান প্রজেক্ট তৈরির প্রতিযোগিতা ও সায়েন্স ফিকশন রচনা প্রতিযোগিতা। বক্তৃতা শেষে এসব প্রতিযোগিতায় বিজয়ীদের মধ্যে পুরস্কার ও সনদপত্র বিতরণ করা হয়।